Investiment min-negozjant Joseph Portelli f'Ħamrun Spartans
Wara ġimgħat ta' negozjati, Ħamrun Spartans Football Club jinsabu viċin ħafna li jħabbru proġetti kbar li jista' jagħti nifs ġdid lill-dan il-klabb. It-tmexxija preżenti ta' Ħamrun Spartans f'dawn l-aħħar jiem kellha diversi laqgħat man-negozjant Għawdxi Joseph Portelli u fil-jiem li ġejjin mistennija jħabbru proġett kbir li jinkludi bini ta' kumpless sportiv li eventwalment ħa jwassal għal tibdil radikali fl-infrastrutura tal-Victor Tedesco Stadium. Fil-fatt Ħamrun Spartans ikkonfermaw dawn it-taħdidiet mas-Sur Portelli. Portelli huwa persuna magħrufa fil-fubol Għawdxi partikolarment maċ-ċampjins Nadur Youngsters F.C. hekk kif għal numru ta' snin okkupa l-kariga ta' President tal-klabb. Nifhmu li f'dan l-istadju Portelli mhux ser ikun involut direttament fil-kumitat ta' Ħamrun iżda mhux eskluż li fix-xhur li ġejjin ikun membru tal-kumitat u saħansitra President tal-istess tim. Jidher li hemm qbil u relazzjoni tajba bejn Portelli u l-President tal-klabb Nunzio Antignani bit-tnejn lesti li jaħdmu flimkien għall-ġid tat-tim. Minn informazzjoni li għandu ONE Sports Joseph Portelli u t-tmexxija ta' Ħamrun Spartans iridu jerġgħu jaraw lil dan il-klabb jissielet għal unuri maġġuri u fil-jiem li ġejjin ser tibda kampanja akkwisti b'saħħitha sabiex it-tim ikun preparat b'sħiħ għal staġun li ġej